Source: https://legalquotes.wordpress.com/2015/10/
Timestamp: 2018-09-24 19:23:32+00:00

Document:
octombrie | 2015 | Legal Quotes
De Diana Ionescu pe octombrie 28, 2015 | Lasă un comentariu
Lucrarea vizeaza modalitatea de recuperare a creantelor prin mecanismele prevazute de Legea nr. 85/2014, tratand de o maniera exhaustiva drepturile şi mecanismele puse la indemana creditorilor de procedura insolventei, in vederea recuperarii cat mai eficiente a creantelor.
continutul planului de reorganizare şi modalitatile de reorganizare
sunt evidentiate avantajele incontestabile pe care le are procedura reorganizarii pentru creditori, cu o privire speciala asupra efectelor pe care le produce un plan de reorganizare confirmat şi asupra reorganizarii judiciare in modalitati specifice dreptului societar, precum fuziunea şi divizarea
Editura: C.H. Beck | Autor: Alexandru-Paul Dimitriu
Colectia: Praxis | ISBN: 978-606-18-0487-0 | Pret: 69.90 lei
Publicat în: Cursuri	| Etichetat: Alexandru-Paul Dimitriu, editura chbeck, procedura insolventei, Recuperarea creantelor, Recuperarea creantelor prin procedura insolventei
Proiectul noii Legi a salarizării stabilește indemnizaţii mai mari pentru magistrați
De Diana Ionescu pe octombrie 27, 2015 | Lasă un comentariu
Conform noii Legi a salarizării, personalul din justiţie va avea îndemnizaţii mai mari, scriu jurnaliştii de la profit.ro.
Un judecător sau procuror stagiar își va începe cariera cu o indemnizație lunară de 7.272 de lei, iar, după definitivat, 9.631 lei și să ajungă la 14.301 lei după ce depășește 20 de ani vechime la grad de judecătorie.
Alte majorări se acordă pentru magistrații care ocupă funcții de conducere, scrie profit.ro. Astfel, președintele Înaltei Curți de Casație și Justiție și procurorul general al Parchetul de pe lângă Înalta Curte au prevăzut un procent de majorare de 2%.
În cazul personalului auxiliar din instanțe și parchete, salariile de bază pornesc de la 2.405 lei pentru un grefier, dacă acesta este debutant cu studii medii, și ajung la 5.171 de lei.
Proiectul noii legi stabilește niveluri noi și pentru salariile de bază de la Oficiul Național al Registrului Comerțului. Directorul general va câștiga 11.725 lei, directorul general-adjunct – 11.084 lei, un director – 10.777 lei, directorul adjunct – 10.478 de lei, un șef de serviciu 9.364 lei, iar un șef de birou – 8.852 lei.
Publicat în: Juridice, Stiri	| Etichetat: act normativ, Înaltei Curți de Casație și Justiție, conducere, ICCJ, indemnizatii pentru magistrati, judecatorie, legalquotes, legea salarizarii, magistrati, Oficiul Național al Registrului Comerțului, parchet, Parchetul de pe lângă Înalta Curte, proiect de lege, studii medii
Guvernatorul statului California a ratificat legea privind sinuciderea asistată
California a devenit al cincilea stat american care permite sinuciderea asistată de medic, pentru bolnavii în stadiu terminal.
Guvernatorul statului, democratul Jerry Brown, a ratificat legea controversată, în ciuda opoziţiei puternice venite din partea grupurilor religioase.
Prevederile legale sunt foarte stricte. Înainte să fie prescrise medicamentele letale, doi medici trebuie să fie de acord că pacientul este în deplinătatea facultăţilor mentale şi că nu are mai mult de șase luni de trăit.
De asemenea, poate fi judecat penal oricine încearcă să determine o persoană să ceară sinucidere asistată. Legea urmează să intre în vigoare de la 1 ianuarie 2016.
Publicat în: Juridice, Stiri	| Etichetat: California, guvernator. legalquotes, legea privind sinuciderea asistată, religie, sinucidere, sinucidere asistata
Bărbaţii care îşi agresează consoartele riscă să stea 7 ani după gratii.
Acest lucru este prevăzut într-un proiect legislativ de modificare a Codului penal, pe care senatorii se pregătesc să-l voteze. Senatorii pregătesc o schimbare fundamentală în Codul penal, care urmăreşte să stopeze violenţa domestică.
Aceştia au decis să reducă de la 90 de zile la 30 de zile perioada de îngrijiri medicale necesare pentru ca procuratura să-l aresteze pe agresor. Potrivit expunerii de motive din proiectul de act normativ, în perioada februarie-decembrie 2014 au fost sesizate peste 9.000 de acte de violenţă împotriva femeilor, iar majoritatea covârşitoare a cazurilor au rămas fără urmări legale. „Din totalul sesizărilor de violenţe, în doar 276 de cazuri au fost înregistrate condamnări.
Publicat în: Juridice	| Etichetat: act normativ, agresivi, drepturi, inchisoare, legalquotes, Noul Cod penal, proiect cod penal, proiect legislativ, violenta domestica
CSM menține propunerile inacceptabile de modificare a legilor justiției
„Față de ordinea de zi a ședinței plenului CSM din data de 27 octombrie 2015, (…) aducem la cunoștința corpului profesional al magistraților și a societății civile faptul că, așa cum rezultă din materialele Direcției Legislație, Documentare și Contencios, CSM nesocotește grav voința magistraților întruniți în adunările generale din luna septembrie 2015, convocate ca urmare a protestului de amploare din timpul vacanței judecătorești, prin menținerea în continuare a unor propuneri inacceptabile de modificare a legilor justiției.
CSM pare că dorește să se asigure că în funcțiile de execuție se va promova în realitate pe bază de dosar de evaluare a activității judiciare, care să anihileze promovarea pe bază de examinare obiectivă a cunoștințelor juridice, în pofida tuturor recomandărilor Comisiei Europene din urmă cu aproximativ 10 ani, recomandări care la acea dată au condus la instituirea promovării exclusiv pe bază de concurs”, se arată într-un comunicat al FJR transmis marți AGERPRES.
În comunicatul semnat de copreședintele asociației, judecătorul Dragoș Călin, sunt invocate rapoartele MCV, care au apreciat evoluția magistraturii în ultimii ani, ceea ce ar indica faptul că modalitatea de promovare pe bază de merite constituie baza asigurării unui corp judiciar independent și liber de orice fel de influențe, atât din interior, cât și din exterior.
„Revenirea la promovarea pe criterii subiective, lipsite de orice control obiectiv din partea magistraților, de orice posibilitate de contestare și previzibilitate, va lipsi sistemul judiciar de această bază. (…) Atragem atenția că modificările dorite de CSM privitoare la promovare prin comisia care le-a propus au fost respinse de Adunările Generale cu peste 600 de voturi împotrivă”, se mai precizează în comunicat.
În aceste condiții, FJR solicită plenului CSM să respingă propunerile de instituire a unui examen de promovare în funcții de execuție „prin introducerea unui criteriu subiectiv și de natură să conducă la nașterea unui clientelism atât în interiorul, cât și din exteriorul sistemului”.
Membrii CSM sunt invitați să reflecteze atent asupra consecințelor modificărilor pe care le propun, apreciindu-se că acestea sunt axate în principal pe împiedicarea promovării pe criterii performante, pe favorizarea unor categorii de magistrați detașați doar în anumite structuri în vederea luării în considerare a vechimii la promovare, fără argumente concrete și logice.
„Este inexplicabilă graba cu care CSM pregătește acest ‘experiment judiciar’, în lipsa oricăror studii și prognoze, prin transmiterea proiectului legislativ către Ministerul Justiției în vederea ancorării modificărilor în legislația primară, greu de remediat în caz de eșec, cu toate că a avut posibilitatea de a reforma sistemul de promovare la nivelul legislației secundare (…), astfel încât să dovedească eficiența acestui proiect ‘vizionar’. Numai în cazul în care s-ar fi dovedit atingerea acestui deziderat considerăm că s-ar fi putut discuta despre reflectarea rezultatelor evaluării în concursurile de promovare, iar nu în sens invers”, se apreciază în comunicat.
FJR consideră inacceptabilă și propunerea privind excluderea judecătorilor Înaltei Curți de Casație și Justiție sau a judecătorilor cu mai mult de 20 de ani vechime de la evaluările periodice și de la obligația de formare profesională continuă.
„Voturile negative exprimate de sistemul judiciar împotriva acestei excluderi sunt covârșitor majoritare, ceea ce dovedește respingerea fermă a acestei propuneri nejustificate. Și punctul de vedere al Consiliului Științific al INM se opune unei astfel de excluderi, evaluarea calității activității, eficienței, integrității și obligației de formare profesională continuă fiind la fel de importantă în cazul instanței supreme, cu rol de casație”, consideră reprezentanții asociației judecătorilor.
Ei apreciază, totodată, că trecerea atribuției de redistribuire a unui judecător de la colegiul de conducere al instanței, organism colegial, către o singură persoană, președintele instanței, reprezintă o ingerință în independența judecătorului, „de natură a-i afecta inamovibilitatea în cazul unei mutări intempestive de pe completul de judecată pe care îl conduce, ceea ce presupune garanții procedurale suplimentare, remediul contestării în instanță a măsurii nefiind suficient”.
Potrivit FJR, puterea repartizării judecătorilor pe complete este de natură să afecteze serios cariera unui magistrat, putând reprezenta un instrument susceptibil de a fi folosit în mod subiectiv. În aceste condiții, soluția ar fi căutarea altor remedii pentru cazurile excepționale în care există situații de blocaj în activitatea unei instanțe, fără a răsturna un întreg principiu al democrației participative.
„În tandem cu aceste modificări de importanță maximă pentru funcționarea viabilă și independentă a sistemului, sunt informații că CSM intenționează să își transfere atribuția de desemnare a conducătorilor Parchetului General și DNA de la Ministerul Justiției, fără a propune și un proces reformator de selecție a candidaților, corelat cu intenția de asigurare a unei influențe maxime în desemnarea inspectorilor judiciari, prin instituirea unui interviu în fața plenului CSM drept criteriu determinant de accedere în funcție.
Această ultimă propunere este absurdă, Inspecția Judiciară (al cărei rol inclusiv în procedura de revocare a membrilor CSM este minimizat prin propunerile ce se discută astăzi în plen, în ciuda voturilor din adunările generale) câștigându-și independența în decizii și acțiune, aspect lăudat constant de rapoartele MCV”, se mai menționează în comunicat.
FJR consideră că modificările propuse de CSM vor produce în sistemul judiciar o serie de dezechilibre care au fost condamnate în repetate rânduri de Comisia Europeană, existând și riscul unor nemulțumiri în interiorul corpului profesional.
„Solicităm reevaluarea tuturor acestor propuneri, cu luarea în considerare a obiectivelor pe care sistemul judiciar român le are de îndeplinit, începutul fiind asigurarea unui sistem de admitere în magistratură corect și obiectiv, promovarea exclusiv pe bază de meritocrație, prin concurs, înlăturarea oricăror pârghii de influențare a Inspecției Judiciare, înlăturarea oricăror prevederi favorabile pentru anumite categorii de magistrați fără o justificare logică și rezonabilă”, concluzionează reprezentanții FJR.
Publicat în: Juridice	| Etichetat: act normativ, acte normative, asociatia forumul judecatorilor din romania, comisia europeana, consiliul superior al magistraturii, CSM, legalquotes, magistrati, magistratura
NOERR a obţinut pentru grupul belgian sonaca ajutor de stat pentru o investiţie de aproape 12 milioane de euro
De Diana Ionescu pe octombrie 6, 2015 | Lasă un comentariu
Compania belgiană Sonaca a fost asistată de către Noerr pe tot parcursul investiţiei de tip greenfield ce se va realiza în România, în comuna Moldoveneşti din judeţul Cluj.
Investiţia în valoare de aproape 12 milioane de euro constituie extinderea activităţii în Europa de Est a companiei din sectorul aerospatial, avand ca obiectiv principal dezvoltarea unei capacităţi industriale şi specializarea în activităţile complementare grupului Sonaca.
Sonaca va produce prin fabrica din Moldoveneşti piese pentru aeronave de Embraer şi Airbus.
În vederea obţinerii ajutorului de stat, Noerr a oferit întreaga asistenţă financiară, juridică şi fiscală pentru structurarea proiectului de investiţii şi pregătirea documentaţiei solicitate de Ministerul Finanţelor Publice, incluzând planul de afaceri, planul de investiţii şi alte documente suport care au asigurat succesul obţinerii finanţării nerambursabile.
“A fost un proiect lung şi complex şi ne bucurăm ca această investiţie va fi finanţată de autoritaţile române printr-un ajutor de stat în valoare de 5,4 milioane euro, aceasta susţinere contribuind foarte mult la decizia de alegere a României ca locaţie de investiţie”, a declarat Iulian Sorescu, partener şi coordonator al echipei de ajutor de stat.
Totodată, Noerr a acordat asistenţă juridică în toate aspectele investiţiei de tip greenfield, de la înfiinţarea entitătii din România, procesul de due diligence în scopul achiziţiei terenului pentru realizarea investiţiei şi până la negocierea contractului de vânzare-cumpărare a acestuia.
Noerr este o societate de avocatură europeană de prim rang, care înglobează mai mult de 500 de avocaţi şi consultanţi în Germania, Europa şi Statele Unite ale Americii. Activitatea Noerr este în principal orientată către furnizarea de servicii interdisciplinare de asistenţă juridică şi consultanţă fiscală la un nivel academic, de o manieră inovativă şi orientată către obţinerea rezultatelor urmărite de fiecare client în parte. De asemenea, împreună cu celelalte societăţi membre ale grupului, Noerr dezvoltă şi oferă clienţilor soluţii viabile în domeniile financiar şi de management.

References: CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM